
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 76924/3928 

Έγκριση γενικού πολεοδομικού σχεδίου (ΓΠΣ) οικισμού Πύλου του δή¬ 
μου Πύλου (ν. Μεσσηνίας). 

Ο ΥΠΟΥΡΓΟΣ 

ΠΕΡ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1337/83 «Επέκταση των πολεοδομικών σχε¬ 
δίων, οικιστική ανάπτυξη και σχετικές ρυθμίσεις» (ΦΕΚ 33/Α) και ειδι¬ 
κότερα το άρθρο 3. 

2. Τις διατάξεις του ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α) και ειδικότερα το άρθρο 23 παρ. Ι.' 

3. Τις διατάξεις του ν. 1685/87 «Κύρωση και τροποποίηση της από 
14.11.1986 Πράξεως Νομοθετικού Περιεχομένου «Επιβολή αγορανό- 
μικού Ελέγχου κλπ» (ΦΕΚ 27/Α) και ειδικότερα το άρθρο 4 παρ. 2. 

4. Την αριθ. Υ.1291/1987 απόφαση του Πρωθυπουργού «Σύσταση 
θέσης Αναπληρωτή Υπουργού στα Υπουργεία Εξωτερικών, Εθνικής 
Άμυνας, Περιβάλλοντος, Χωροταξίας και Δημοσίων Έργων, Μεταφο¬ 
ρών και Επικοινωνιών και Υφυπουργού στο Υπουργείο Εθνικής Οικονο¬ 
μίας» (ΦΕΚ 526/Β). 

5. Την αριθ. Υ. 1436/1987 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
Β/16.10.87). 

6 . Την αριθ. 52216/2023/16.7.85 απόφαση του Υπουργού Χω¬ 
ροταξίας Οικισμού και Περιβάλλοντος, «Κίνηση της διαδικασίας σύντα¬ 
ξης του γενικού πολεοδομικού σχεδίου Πύλου ν. Μεσσηνίας» (ΦΕΚ 
390/Δ/85).. 

7. Τα αριθ. 75548/7993/3.11.86 και 81269/Β678/28.11.86 
έγγραφα της Διεύθυνσης Γ1-Γ3 προς το δήμο και τους αρμόδιους φο¬ 
ρείς. 

8. Τις αριθ. 44/20.7.84 και 11/2.2.1987 γνωμοδοτήσεις του Δη¬ 
μοτικού Συμβουλίου "Πύλου. 

9. Το αριθ. 456/5.12.86 έγγραφο και την αριθμ. 69/86 πράξη του 
Λιμενικού Ταμείου Πύλου. 

10. Το αριθ. 539639/86 έγγραφο του Ελληνικού Οργανισμού Του¬ 
ρισμού. 

11. Το αριθ. Φ06-ε/1345 π.ε./87 έγγραφο της 2ης Εφορείας Νεο- 
τέρών Μνημείων. 

12. Το αριθ. 2725/307/87 έγγραφο της Δ/νσης Γ7 τμήματος β 
του Υπουργείου Περιβάλλοντος, Χωροταξίας και Δημοσίων Έργων. 

13. Το αριθ. ΔΓ 2556/87 έγγραφο και την από 12.2.87 έκθεση της 
ΕΝΕ Δ/νσης Γεωργίας Νομαρχίας Μεσσηνίας. 

14. Το αριθ. 99/87 έγγραφο της Οικονομικής Εφορείας Πύλου. 

15. Τα αριθ. 3396/58/87 και 2068/58/87 έγγραφα της Ζ’ Εφο¬ 
ρείας Προϊστ. και Κλασικών Αρχαιοτήτων. 

16. Το αριθ. 15863/84 έγγραφο του Υπουργείου Ενέργειας και Φυ¬ 
σικών Πόρων. 

17. Το αριθ. Φ.3.1/1398/86 έγγραφο της Δ/νσης Δημοτικής Εκ¬ 


παίδευσης Νομαρχίας Μεσσηνίας. 

18. Την από 5.12.86 γνωμοδότηση της Δ/νσης Πρωτ. Εκπ/σης 
Νομαρχίας Μεσσηνίας. 

19. Το γεγονός ότι οι υπόλοιποι φορείς δε γνωμοδότησαν μέχρι σή¬ 
μερα. 

20. Τις αριθ. 2/πρακτ. 12/15.11.85 και 2/πρακτ. 4/21.5.87 
γνωμοδοτήσεις του Συμβουλίου Χωροταξίας, Οικισμού και Περιβάλλο¬ 
ντος, ν. Μεσσηνίας, αποφασίζουμε: 

1) Εγκρίνεται το γενικό πολεοδομικό σχέδιο (Γ.Π.Σ.) του οικισμού 
Πύλου του δήμου Πύλου (ν. Μεσσηνίας) όπως τα όριά του φαίνονται με 
κόκκινη γραμμή στο χάρτη Π-1.11 σε κλίμακα 1:5.000. 

Κυρίως το ως άνω σχέδιο περιλαμβάνει: 

■ Α. Την πολεοδομική οργάνωση του οικισμού Πύλου για πληθυ- 
σμιακό μέγεθος της τάξης των 3.000 κατοίκων για την επόμενη πεντα¬ 
ετία με: 

α. Την επέκταση του εγκεκριμένου σχεδίου σε πυκνοδομημένες, 
αραιοδομημένες και αδόμητες περιοχές, την ένταξη σε σχέδιο του προϋ- 
φισταμένου του έτους 1923 οικισμού και την οργάνωση του οικισμού σε 
μία πολεοδομική ενότητα, με μέσο συντελεστή δόμησης 1,1 και μέση 
πυκνότητά 100 κατ/Ηα όπως φαίνονται στο χάρτη Π-1.11 σε κλί¬ 
μακα 1:5.000. 

β. Τον προσδιορισμό των χρήσεων γης όπως φαίνεται στο χάρτη Π - 
1.2, 1.3.2 σε κλίμακα 1:5.000 και ειδικότερα: 

- Την οργάνωση κεντρικών λειτουργιών γύρω από την πλατεία 
Τριών Ναυάρχων και την επέκτασή τους νότια με τη δημιουργία χώρου 
δημοτικής αγοράς. 

- Την ανάπτυξη χρήσεων αναψυχής (ξενοδοχεία και ιστιοπλοϊκός 
όμιλος) στη δυτική παραλιακή ζώνη του οικισμού. 

- Την ανάπτυξη λιμενικών εγκαταστάσεων στην παραλιακή ζώνη με 
προοπτική επέκτασή τους ανατολικά. Εξοπλισμός του λιμανιού με 
εγκαταστάσεις εξυπηρέτησης τουριστικών σκαφών. 

- Τη χωροθέτηση κοινωνικών εξυπηρετήσεων (νηπιαγωγείο, δημο¬ 
τικό σχολείο, γυμνάσιο - λύκειο, βρεφονηπιακός σταθμός) και χώρων 
για την εγκατάσταση υπηρεσιών (ΙΚΑ, ΔΕΗ) κυρίως σε εκτάσεις του 
δημοσίου. Αξιοποίηση παράλληλα αξιόλογων κτιρίων για τους ίδιους 
σκοπούς. 

- Τη δημιουργία πάρκου στην ανατολική περιοχή του οικισμού ως 
πυρήνα ανάπτυξης κοινωφελών εγκαταστάσεων. 

- Τη χωροθέτηση σταθμού υπεραστικών λεωφορείων νότια της προ- 
τεινόμενης δημοτικής αγοράς. 

- Τη μεταφορά του νεκροταφείου έξω από τον οικισμό και παράλληλα 
την αξιοποίηση του χώρου αυτού σαν πράσινο. 

- Την ανάπτυξη κατά τα λοιπά χρήσεων γενικής και αμιγούς κατοι¬ 
κίας. 

γ. Τη γενική εκτίμηση της χωρητικότητας της πολεοδομικής ενότη¬ 
τας και των αναγκών σε γη (Ηα) για κοινωνική υποδομή, όπως φαίνο¬ 
νται στους πίνακες Α - 11.6 και Α - 11.2:1α. 

δ. Τον καθορισμό ζωνών οικονομικών και θεσμικών κινήτρων και 
πολεοδομικών μηχανισμών, όπως φαίνονται στο χάρτη Π -1.7, 1.8 σε 
κλίμακα 1:5.000 και ειδικότερα: 

- Ζώνη ειδικών κινήτρων (ΖΕΚ) στην περιοχή ανάπτυξης των κε¬ 
ντρικών λειτουργιών. 

. - Ζώνη ειδικής ενίσχυσης (ΖΕΕ). 

- Ζώνη κοινωνικού συντελεστή (ΖΚΣ) σε τμήμα των επεκτάσεων. 

- Περιοχή ανάπλασης οριοθετείται στα νότια του ρέματος για την 
ένταξη των κεντρικών λειτουργιών και της νέας εισόδου από την εθνική 
οδό στον οικισμό. 

- Ζώνη προστασίας αρχιτεκτονικών συνόλων παραδοσιακής κληρο¬ 
νομιάς καθορίζεται το κεντρικό τμήμα του οικισμού γύρω από την πλα¬ 
τεία Τριών Ναυάρχων. 

ε. Τον καθορισμό νέων αναπτυξιακών ζωνών, όπως (ραίνονται στο 
χάρτη Π - 1.6.1 σε κλίμακα 1:5.000 και ειδικότερα: 

- Αναπτυξιακή ζώνη αγροτοβιομηχανιών χαμηλής όχλησης στα βο¬ 
ρειοανατολικά του οικισμού. 

- Αναπτυξιακή ζώνη αποθηκών - χονδρεμπορίου στα νότια του οικι¬ 
σμού. 

- Αναπτυξιακή ζώνη τουρισμού και αναψυχής στην περιοχή Λιμανά- 
κια στα δυτικά του οικισμού. 

Β. Τις προτάσεις για τη λήψη μέτρων για την προστασία του περι¬ 
βάλλοντος, όπως φαίνεται στο χάρτη Π - 1.9 σε κλίμακα 1:25.000. 
Βασικότερες παρεμβάσεις είναι: 

- Ειδικές ρυθμίσεις για την περιοχή Βοϊδοκοιλιάς υγρότοπου Διβάρι 
για την αποτελεσματική προστασία του βιότοπου, των αρχαιολογικών 
χώρων και του τοπίου. . 

- Προστασία του όρμου του Ναυαρίνου από ρύπανση και προστασία 
των ακτών από Βοϊδοκοιλιά μέχρι Πύλο από οποιεσδήποτε επεμβάσεις 
(άμεση ανάγκη καθορισμού γραμμής αιγιαλού). 

- Προστασία γεωργικών περιοχών υψηλής παραγωγικότητας βόρεια 
της Γιάλοβας και στην περιοχή Χείμαρού Ξεριά (Πυλόκαμπος). 

- Προστασία νήσου Σφακτηρίας, οικισμού Πύλου και Φρουρίου, 
όπως ισχύει και σήμερα. 

Γ. Τις προτάσεις για την οργάνωση των δικτύων χερσαίων και θα¬ 
λασσίων μεταφορών όπως φαίνεται στο χάρτη Π - 2.1.2 σε κλίμακα 
1:5.000. 

Βασικότερες παρεμβάσεις είναι: · 

- Η δημιουργία παρακαμπτήριου στα ανατολικά του οικισμού. 

Διανοίξεις δρόμων που προβλέπονται από το σχέδιο και δεν έχουν 

εφαρμοσθεί. 

- Δημιουργία χώρων στάθμευσης για φορτηγά στην περιοχή του λι¬ 
μανιού και για επιβατικά στην περιοχή του Φρουρίου και του Εθνικού 
Σταδίου. 

- Δημιουργία σταθμού υπεραστικών λεωφορείων. 

Δ. Τις προτάσεις για τα απαραίτητα έργα και μελέτες δικτύων υπο¬ 
δομής όπως φαίνεται, στους χάρτες Π-2.2.2, Π-2.3.2,2.4.2, Π- 
2.6.2,2.7.2 σε κλίμακα 1:5.000 και ειδικότερα: 

1. Δίκτυο ύδρευσης 

- Δέσμευση των νερών τριών ακόμη πηγών στην ίδια τοποθεσία (πη¬ 


γές Κουμπέ). 

- Δημιουργία νέου υδρομαστευτικού έργου. 

- Κατασκευή δύο (2) νέων δεξαμενών για την εξυπηρέτηση της υψη¬ 
λής ζώνης του οικισμού και τον ανεφοδιασμό των πλοίων στο λιμάνι. 

- Αντικατάσταση του εσωτερικού και εξωτερικού δικτύου. 

2. Δίκτυο αποχέτευσης ακαθάρτων-ομβρίων. 

- Αξιοποίηση του υφιστάμενου παντορροϊκού δικτύου για την αποχέ¬ 
τευση όμβριων. 

- Κατασκευή πλήρους αποχετευτικού δικτύου ακαθάρτων με εγκα¬ 
τάσταση βιολογικού καθαρισμού. Τελικός αποδέκτης ο όρμος Ναυαρί¬ 
νου. ' 

3. Απορρίμματα 

Διατήρηση του τρόπου και χώρου απόθεσης των απορριμμάτων, 
αφού δε δημιουργεί κανένα πρόβλημα. 

4. Ενεργειακό δίκτυο 

- Μετατροπή του δικτύου μέσης και χαμηλής τάσης μέσα στον οικι¬ 
σμό σε ύπόγειο. 

- Επέκταση του δικτύου διανομής. 

5. Τηλεπικοινωνιακό δίκτυο 

Επέκταση του υπάρχοντος κέντρου Πύλου. 

Ε. Τις προτάσεις για την ασφάλεια-προστασία με τον κατάλληλο εξο¬ 
πλισμό της δεξαμενής, του γηπέδου με το γυμνάσιο και του κέντρου 
υγείας με το δημοτικό σχολείο, ώστε να ανταποκρίνονται στην κάλυψη 
των αναγκών του πληθυσμού, σε περίπτωση θεομηνίας όπως φαίνεται 
στο χάρτη Π-3.1.2, 3.2, 3.3 σε κλίμακα 1:5.000. 

2) Συνοπτικά αντίτυπα των παραπάνω δέκα (10) χαρτών και δύο (2) 
πινάκων θεωρημένα από τον Προϊστάμενο της Διεύθυνσης Πολεοδομι- 
κών Εφαρμογών με την αριθ. 76924/1987 πράξη του δημοσιεύονται 
στην Εφημερίδα της Κυβερνήσεως με την απόφαση αυτή. 

3) Εντός της περιοχής γενικού πολεοδομικού σχεδίου και ειδικότερα 
στις εκτός σχεδίου περιοχές που περιλαμβάνονται σ’ αυτό, οικοδομικές 
άδειες που έχουν εκδοθεί με τις προγενέστερες ισχύουσες διατάξεις ή 
έχει υποβληθεί στην αρμόδια πολεοδομική αρχή ο πλήρης φάκελος με 
τα απαραίτητα για την έκδοση της οικοδομικής άδειας στοιχεία, μέχρι 
την ημερομηνία δημοσίευσης της παρούσας απόφασης, εκτελούνται 
όπως εκδόθηκαν ή εκδίδονται βάσει των υποβληθέντων στοιχείων, σε 
συνδυασμό με τις διατάξεις του ν. 1577/1985 «Γενικός Οικοδομικός 
Κανονισμός» (ΦΕΚ 210/Α). 

4) Η ισχύς της παρούσας απόφασης αρχίζει από τη δημοσίευσή της 
στην Εφημερίδά της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 11 Δεκεμβρίου 1987 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΙ 

